CELEX: 52009PC0218
Language: mt
Date: 2009-05-05
Title: Proposta għal deċiżjoni tal-Kunsill dwar l-istabbiliment tal-pożizzjoni tal-Komunità sabiex tiġi adottata fil-Kummissjoni Inter-Amerikana għat-Tonn Tropikali

Avviż Legali Importanti

|

52009PC0218

Proposta għal deċiżjoni tal-Kunsill dwar l-istabbiliment tal-pożizzjoni tal-Komunità sabiex tiġi adottata fil-Kummissjoni Inter-Amerikana għat-Tonn Tropikali  /* KUMM/2009/0218 finali */  

	[pic] | KUMMISSJONI TAL-KOMUNITAJIET EWROPEJ |Brussel 5.5.2009K(2009) 218 finaliProposta għalDEĊIŻJONI TAL-KUNSILLdwar l-istabbiliment tal-pożizzjoni tal-Komunità sabiex tiġi adottata fil-Kummissjoni Inter-Amerikana għat-Tonn TropikaliMEMORANDUM TA’ SPJEGAZZJONISkont it-tieni subparagrafu tal-Artikolu 300(2) tat-Trattat tal-KE, il-pożizzjonijiet li jkunu se jiġu adottati f’isem il-Komunità fl-Organizzazzjonijiet Reġjonali tal-Ġestjoni tas-Sajd meta jissejħu biex jadottaw deċiżjonijiet li għandhom effett ġuridiċi, bl-eċċezzjoni tad-deċiżjonijiet li jissupplimentaw jew jemendaw il-qafas istituzzjonali tagħhom, għandhom jiġu deċiżi mill-Kunsill, b'maġġoranza kwalifikata fuq proposta mill-Kummissjoni.Fid-dawl ta' dan l-obbligu, u wara Deċiżjonijiet simili tal-Kunsill rigward il-Kummissjoni Internazzjonali għall-Konservazzjoni tat-Tonn tal-Atlantiku, il-Kummissjoni Ġenerali tas-Sajd għall-Mediterran u l-Kummissjoni għat-Tonn tal-Oċean Indjan, u proposti simili mill-Kummissjoni Ewropea għall-Organizzazzjonijiet Reġjonali tal-Ġestjoni tas-Sajd oħrajn, il-Kummissjoni Ewropea tipproponi din id-deċiżjoni għall-istabbiliment tal-pożizzjoni tal-Komunità sabiex tiġi adottata fil-Kummissjoni Inter-Amerikana għat-Tonn Tropikali. Din il-proposta ssegwi l-istess approċċ bħal tal-Organizzazzjonijiet Reġjonali tal-Ġestjoni tas-Sajd oħra sabiex tkun żgurata l-konsistenza.Proposta għalDEĊIŻJONI TAL-KUNSILLdwar l-istabbiliment tal-pożizzjoni tal-Komunità sabiex tiġi adottata fil-Kummissjoni Inter-Amerikana għat-Tonn TropikaliIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 37, flimkien mat-tieni subparagrafu tal-Artikolu 300(2) tiegħu,Wara li kkunsidra l-proposta tal-Kummissjoni,Billi:(1) L-Artikolu 33 tat-Trattat tal-KE, flimkien mal-Artikolu 32 tiegħu, jistipula li wieħed mill-għanijiet tal-Politika Komuni tas-Sajd huwa li tiżgura d-disponibbiltà tal-provvisti. Ir-Regolament (KE) Nru 2371/2002[1] jipprovdi li l-Komunità għandha tapplika l-approċċ prekawzjonarju hija u tadotta miżuri maħsuba biex jipproteġu u jikkonservaw ir-riżorsi akkwatiċi ħajjin, biex tipprovdi għall-isfruttar sostenibbli tagħhom u sabiex jiġi minimizzat l-impatt tal-attivitajiet tas-sajd fuq l-ekosistemi tal-baħar. Jipprovdi wkoll li l-Komunità għandha timmira għal implimentazzjoni gradwali ta' approċċ ibbażat fuq ekosistemi għall-ġestjoni tas-sajd, u timmira biex tikkontribwixxi għal attivitajiet tas-sajd effiċjenti fi ħdan industrija tas-sajd u tal-akkwakultura ekonomikament vijabbli u kompetittiva, li tipprovdi livell ta' għixien ġust għal dawk li jiddipendu fuq l-attivitajiet tas-sajd u li tqis l-interessi tal-konsumaturi.(2) Il-Komunità Ewropea hija Parti Mhux Kontraenti li Tikkoopera għall-Kummissjoni Inter-Amerikana għat-Tonn Tropikali (IATTC) u għalhekk hija impenjata biex tirrispetta il-miżuri ta' konservazzjoni u ġestjoni adottati mill-IATTC. Barra minn hekk, il-Komunità Ewropea se ssir membru tal-IATTC hekk kif il-Konvenzjoni għat-tisħiħ tal-Kummissjoni Inter-Amerikana għat-Tonn Tropikali stabbillita mill-Konvenzjoni tal-1949 bejn l-Istati Uniti tal-Amerika u r-Repubblika tal-Kosta Rika (il-Konvenzjoni ta’ Antigwa) tidħol fis-seħħ. Il-Komunità Ewropea approvat il-Konvenzjoni ta' Antigwa permezz tad-Deċiżjoni tal-Kunsill 2006/539/KE[2]. Sakemm il-Konvenzjoni tidħol fis-seħħ, il-Komunità Ewropea hija taħt l-obbligazzjoni internazzjonali sabiex ma tfixkilx l-iskop u l-għan ta' dik il-Konvenzjoni ġdida. Safrattant, Spanja ġiet awtorizzata taderixxi fuq bażi temporanja mal-Konvenzjoni li tistabbilixxi l-IATTC permezz tad-Deċiżjoni tal-Kunsill 1999/405/KE[3].(3) L-IATTC tista’, abbażi ta’ evidenza xjentifika, tieħu deċiżjonijiet immirati lejn iż-żamma tal-popolazzjonijiet ta’ stokkijiet ta’ ħut li jpassi ħafna (inklużi it-tonn u l-ħut simili) fiż-żona tal-Konvenzjoni f'livelli li jiżguraw is-sostenibbiltà ta' dawn l-istokkijiet fuq medda twila.(4) Skont it-tieni subparagrafu tal-Artikolu 300(2) tat-Trattat tal-KE, il-pożizzjoni tal-Komunità fl-entitajiet stabbiliti bi ftehimiet reġjonali dwar is-sajd imsejħa sabiex jadottaw deċiżjonijiet li għandhom effetti ġuridiċi (iżda li ma jimmodifikawx il-qafas istituzzjonali tal-ftehimiet konċernati) għandhom jiġu adottati b'maġġoranza kwalifikata b'deċiżjoni tal-Kunsill, fuq proposta mill-Kummissjoni.IDDEĊIEDA KIF ĠEJ:Artikolu 1Il-pożizzjoni li għandha tiġi adottata f'isem il-Komunità fil-Kummissjoni Inter-Amerikana għat-Tonn Tropikali meta dik il-Kummissjoni tissejjaħ biex tadotta deċiżjonijiet li għandhom effetti ġuridiċi, hija stipulata fl-Anness għal din id-Deċiżjoni.Artikolu 2Il-pożizzjoni tal-Komunità stipulata fl-Anness għal din id-Deċiżjoni għandha tiġi vvalutata u, fejn xieraq, riveduta mill-Kunsill fuq proposta tal-Kummissjoni, sa mhux aktar tard mil-laqgħa annwali tal-Kummissjoni Inter-Amerikana għat-Tonn Tropikali fl-2014.Magħmul fi Brussell,Għall-KunsillIl-PresidentANNESSIl-pożizzjoni tal-Komunità fil-Kummissjoni Inter-Amerikana għat-Tonn Tropikali1. PRINċIPJIFil-qafas tal-IATTC, il-Komunità Ewropea għandha:a) taġixxi skont l-għanijiet segwiti mill-Komunità fi ħdan il-qafas tal-Politika Komuni tas-Sajd, b'mod partikolari permezz ta’ approċċ prekawzjonarju li jipprovdi għall-isfruttar sostenibbli ta’ speċijiet regolati mill-IATTC, tiġi mħeġġa l-implimentazzjoni gradwali ta’ approċċ ibbażat fuq l-ekosistemi għall-ġestjoni tas-sajd, u li jimminimizza l-impatt ta’ attivitajiet tas-sajd fuq l-ekosistema tal-baħar, kif ukoll permezz tal-promozzjoni ta’ sajd Komunitarju ekonomikament vijabbli u kompetittiv, li jipprovdi livell ta’ għixien ġust għal dawk li jiddependu fuq attivitajiet tas-sajd u li jqis l-interessi tal-konsumaturi;b) tiżgura li l-miżuri tal-IATTC jkunu skont l-għanijiet tal-Konvenzjoni tal-IATTC;c) tiżgura li l-miżuri tal-IATTC huma konsistenti mal-liġi internazzjonali, u partikolarment mad-dispożizzjonijiet tal-Konvenzjoni tan-NU dwar il-Liġi tal-Baħar, mal-Ftehim tan-NU marbut mal-Konservazzjoni u l-Ġestjoni tal-Istokkijiet tal-Ħut Transżonali u tal-Ħut li Jpassi Ħafna u mal-Ftehim għall-promozzjoni tal-konformità mal-miżuri internazzjonali tal-konservazzjoni u tal-ġestjoni tal-bastimenti tas-sajd fl-ibħra miftuħa;d) tippromwovi pożizzjonijiet konsistenti fi ħdan l-Organizzazzjonijiet Reġjonali għall-Ġestjoni tas-Sajd;e) tfittex sinerġiji mal-politika li qed issegwi l-Komunità bħala parti mir-relazzjonijiet bilaterali tas-sajd ma' pajjiżi terzi, u tiżgura l-koerenza mal-politika tar-relazzjonijiet esterni tagħha;f) tiżgura li l-impenji internazzjonali tal-Komunità jiġu rispettati.2. OrjentazzjonijietIl-Komunità Ewropea għandha, fejn xieraq, tagħmel ħilitha sabiex tappoġġa l-adozzjoni mill-IATTC tal-azzjonijiet li ġejjin:a) miżuri stretti ta’ konservazzjoni u ta’ ġestjoni għal riżorsi tas-sajd li jippermettu s-sostenibbiltà tagħhom fuq medda twila u li jqisu l-aqwa parir xjentifiku disponibbli, inter alia permezz ta' għeluq temporali għal bastimenti tas-sajd bil-lampara li jaqbdu tonn t’għajnu kbira, tonn tal-pinen sofor u l-palamit, kif ukoll miżuri ekwivalenti għal bastimenti li jistadu bil-konz għal stokkijiet ta’ tonn jew pixxispad. Fejn meħtieġ, għandhom jitqiesu miżuri speċifiċi għall-istokkijiet li jbatu minn sajd żejjed sabiex tiġi evitata żieda fl-attivitajiet tas-sajd;b) miżuri li jikkontrollaw l-isforz tas-sajd biex jiżguraw li huwa proporzjonat mal-oppurtunitajiet disponibbli tas-sajd;c) l-iżvilupp u l-implimentazzjoni ta' miżuri ta' ġestjoni, kontroll u sorveljanza effettivi, rigward sistema ta' sorveljanza tal-bastimenti inter alia , skema ta' osservazzjoni, miżuri mill-Istat tal-port, reġim strett biex jiġi kkontrollat it-trażbord fuq il-baħar u skema għad-dokumentazzjoni tal-qbid għal certi speċijiet, jekk hu xieraq;d) titjib tal-miżuri biex jiġu missielta l-attivitajiet ta' sajd illegali, mhux regolari u mhux irrappurtati - IUU.e) sforzi kontinwi għall-imodernizzar tal-IATTC, inter alia permezz ta' analiżi tal-prestazzjoni.[1] ĠU L 358, 31.12.2002, p. 59[2] ĠU L 224, 16.8.2006, p. 22[3] ĠU L 155, 22.6.1999, p. 37